CELEX: 32018D0489
Language: lt
Date: 2018-03-21 00:00:00
Title: 2018 m. kovo 21 d. Komisijos įgyvendinimo sprendimas (ES) 2018/489, kuriuo iš dalies keičiamas Sprendimas (ES) 2017/675 dėl priemonių, skirtų neleisti snukio ir nagų ligos virusui iš Alžyro ir Tuniso patekti į Sąjungą (pranešta dokumentu Nr. C(2018) 1604) (Tekstas svarbus EEE. )

23.3.2018   
            
            
               LT
            
            
               Europos Sąjungos oficialusis leidinys
            
            
               L 81/20
            
         KOMISIJOS ĮGYVENDINIMO SPRENDIMAS (ES) 2018/489
   2018 m. kovo 21 d.
   kuriuo iš dalies keičiamas Sprendimas (ES) 2017/675 dėl priemonių, skirtų neleisti snukio ir nagų ligos virusui iš Alžyro ir Tuniso patekti į Sąjungą
   
      
         (pranešta dokumentu Nr. C(2018) 1604)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičiančią Direktyvas 89/662/EEB, 90/425/EEB ir 90/675/EEB (1), ypač į jos 18 straipsnio 6 dalį,
   atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (2), ypač į jos 22 straipsnio 6 dalį,
   kadangi:
   
               (1)
            
            
               Direktyva 91/496/EEB nustatyti principai, reglamentuojantys iš trečiųjų šalių į Sąjungą įvežamų gyvūnų veterinarinius patikrinimus. Direktyva 97/78/EB nustatyti principai, reglamentuojantys iš trečiųjų šalių į Sąjungą įvežamų produktų veterinarinius patikrinimus. Abiejose šiose direktyvose taip pat nustatytos priemonės, kurias gali priimti Komisija, jei būtų nustatyta didelę grėsmę gyvūnų ar visuomenės sveikatai galinčios kelti ligos atvejų arba ji imtų plisti trečiosios šalies teritorijoje;
            
         
               (2)
            
            
               gavus pranešimą iš Alžyro ir Tuniso apie snukio ir nagų ligos protrūkius tose šalyse, Komisijos įgyvendinimo sprendimais (ES) 2017/675 (3) ir (ES) 2017/887 (4) Sąjungos lygiu buvo priimtos apsaugos priemonės;
            
         
               (3)
            
            
               Sprendimas (ES) 2017/675 taikomas iki 2018 m. balandžio 30 d.;
            
         
               (4)
            
            
               kadangi dėl snukio ir nagų ligos Alžyre ir Tunise susidariusi padėtis tebėra neaiški, o į tas šalis iš valstybių narių eksportuojama nemažai gyvų galvijų siuntų, tikslinga pratęsti nustatytų priemonių galiojimo trukmę;
            
         
               (5)
            
            
               šiame sprendime nustatytų priemonių taikymo trukmė turėtų būti tokia, kad būtų galima visapusiškai įvertinti snukio ir nagų ligos raidą nukentėjusiose vietovėse;
            
         
               (6)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo (ES) 2017/675 5 straipsnis pakeičiamas taip:
   
      „5 straipsnis
      Šis sprendimas taikomas iki 2019 m. birželio 30 d.“
   
   2 straipsnis
   Šis sprendimas skirtas valstybėms narėms.
   
      Priimta Briuselyje 2018 m. kovo 21 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 268, 1991 9 24, p. 56.
   
      (2)  OL L 24, 1998 1 30, p. 9.
   
      (3)  2017 m. balandžio 7 d. Komisijos įgyvendinimo sprendimas (ES) 2017/675 dėl priemonių, skirtų neleisti snukio ir nagų ligos virusui iš Alžyro patekti į Sąjungą (OL L 97, 2017 4 8, p. 31).
   
      (4)  2017 m. gegužės 22 d. Komisijos įgyvendinimo sprendimas (ES) 2017/887 dėl priemonių, skirtų neleisti snukio ir nagų ligos virusui iš Tuniso patekti į Sąjungą, kuriuo iš dalies keičiamas Įgyvendinimo sprendimas (ES) 2017/675 (OL L 135, 2017 5 24, p. 25).